kardosdrur/scandi-wiki huggingface dataset:
Katalogue 1991–2011

Katalogue 1991–2011 er et opsamlingsalbum fra det danske rockband Kashmir, der udkom den 11. november 2011 i anledningen af bandets 20 års jubilæum. Albummet består af sange fra bandets seks studiealbum fra perioden 1994 til 2010, liveoptagelser og ep'er, samt de to tidligere ikke-udgivede numre, "Electrified Love" og "Evermore". "Electrified Love" udkom som single den 31. oktober 2011. Sangen blev oprindeligt indspillet til Trespassers-albummet fra 2010, men kom ikke med på den endelige udgivelse, da bandet ikke følte sangen passede ind. Katalogue 1991–2011 debuterede som #7 på hitlisten, med 1056 solgte eksemplarer efter tre dages salg. I december 2011 modtog albummet guld for 10.000 solgte eksemplarer.

Om dobbeltalbummet udtalte forsanger Kasper Eistrup, "Vi føler, at vi nu har et katalog, som er så ekspansivt, at vi kan tillade os at lave en kompilering. Så vi har alle sammen sat os ned og hørt det hele igennem, og vi har brugt en masse tid på at diskutere, hvad der var vigtigt at få med. Vi har forsøgt at skabe et harmonisk forløb, som samtidig viser de forskellige facetter og guider lytteren. For vi har været mange steder igennem vores karriere."

Spor 
Alle sange er skrevet af Kasper Eistrup, undtagen hvor noteret.

Referencer 

Opsamlingsalbum fra 2011
Kashmir-album
Aserbajdsjans håndboldlandshold (damer)

Aserbajdsjans håndboldlandshold for kvinder er det kvindelige landshold i håndbold for Aserbajdsjan. Det repræsenterer landet i internationale håndboldturneringer. De reguleres af Aserbajdsjans håndboldforbund. De har aldrig deltaget i VM og EM.

Håndboldlandshold (damer)
Kvindehåndboldlandshold
Waidhofen an der Thaya

Waidhofen an der Thaya er en kommune med 5.693 indbyggere (2011) i Niederösterreich i Østrig.

Kendte bysbørn 
 Alexander Wurz
 Birgit Zotz

Eksterne henvisninger 

Kommuner i Østrig
Distriktshovedstæder i Østrig
Birgit Zotz

Birgit Zotz (født 7. august 1979 i Waidhofen an der Thaya/Niederösterreich) er en østrigsk antropolog og forfatter.
Birgit Zotz er blev uddannet saxofonist på musikkonservatoriet i Wien 1993-1997. Hun studerede etnologi, økonomi og turisme management på Wien Universitet og Johannes Kepler Universität Linz. I dag er hun ekspert i tibetansk orakel og buddhisme.

Bøger 
 Das Image des Waldviertels als Urlaubsregion. Wirtschaftsuniversität Wien 2006 
 Das Image Tibets als Reiseziel im Spiegel deutschsprachiger Medien. Linz: Kepler University 2008 
 Das Waldviertel – Zwischen Mystik und Klarheit. Das Image einer Region als Reiseziel. Berlin: Köster 2010, 
 Destination Tibet. Touristisches Image zwischen Politik und Klischee. Hamburg: Kovac 2010, 
 Zur europäischen Wahrnehmung von Besessenheitsphänomenen und Orakelwesen in Tibet Vienna University 2010 .

Referenser

Eksterne henvisninger 
 Birigt Zotz

Antropologer fra Østrig
Faglitterære forfattere fra Østrig
Østrigere i 1900-tallet
Askbjerg

Askbjerg (dansk) eller Aschberg (tysk) er en 98 meter høj bakke i Hytten Bjerge vest for Egernførde i Sydslesvig. I klart vejr kan ses fra toppen over Hyttenbjergene til Slien, Egernførde og Østersøen. På toppen af Askbjerget blev der i årene 2012 og 2013 opført et nyt hotel, restaurant og fritidshus (Globetrotter-Lodge) med et udsigtstårn. I nærheden af Askbjerg ligger Askfelt Danske Skole med Askebjerghuset. 

Endvidere står her den cirka syv meter høj bronzestatue af Otto von Bismarck, der ind til Genforeningen i 1920 var en del af Bismarcktårnet på Knivsbjerg nord for Aabenraa.

Billeder

Eksterne henvisninger 

Bakker i Sydslesvig
Heinrich Harrer

Heinrich Harrer (født 6. juli 1912, død 7. januar 2006) var en østrigsk, bjergbestiger og eventyrer. I oktober 1933 meldte han sig ind i SA, i april 1938 i SS, og endelig i Nazistpartiet 11. august 1938, med tilbagevirkende kraft fra 1. maj 1938 (medlemsnummer 6.307.081). Dette blev opdaget i 1996 i forbindelse med filmatiseringen (1997) af hans bog Syv år i Tibet (1952) med Brad Pitt i hovedrollen som Heinrich Harrer. Han kaldte sit medlemskab for en "dum fejl" og "ideologisk fejlskøn". Han befandt sig 1939-1952 i Asien. Han boede syv år i Tibet. Harrer skrev mange bøger.

Bøger 
 Das alte Lhasa. Bilder aus Tibet. Ullstein, Berlin 1997, .
 Borneo. Mensch und Kultur seit ihrer Steinzeit. Pinguin-Verlag, Innsbruck 1988, .
 Denk ich an Bhutan. Herbig, München 2005, .
 Erinnerungen an Tibet. Ullstein, Frankfurt/M. 1993, .
 Geheimnis Afrika. Pinguin-Verlag, Innsbruck 1979, .
 Geister und Dämonen. Magische Erlebnisse in fremden Ländern. Ullstein Frankfurt/M. 1993, .
 Haka-Haka. Bei den Xingu-Indianern im Amazonasgebiet. Ullstein, Frankfurt/M. 1979, .
 Der Himalaya blüht. Blumen und Menschen in den Ländern des Himalaya. Pinguin-Verlag, Innsbruck 1980, .
 Ich komme aus der Steinzeit. Ewiges Eis im Dschungel der Südsee. Fischer, Frankfurt/M. 1978, .
 Ladakh. Götter und Menschen hinter dem Himalaya. Ullstein, Frankfurt/M. 1988, .
 Die letzten Fünfhundert. Expedition zu den Zwergvölkern auf den Andamanen. Ullstein, Berlin 1977, .
 Mein Leben. Ullstein, München 2002, .
 Meine Forschungsreisen. Pinguin-Verlag, Innsbruck 1986, .
 Rinpotsche von Ladakh. Pinguin-Verlag, Pinguin 1981, Innsbruck 1981, .
 Sieben Jahre in Tibet. Mein Leben am Hofe des Dalai Lama. Ullstein, Wien 1952. (Ullstein 2006, .)
 "Unter Papuas – Mensch und Kultur seit ihrer Steinzeit", Pinguin-Verlag, Innsbruck 1976
 Unter Papuas. Mensch und Kultur seit ihrer Steinzeit. fischer, Frankfurt/M. 1980, .
 Unterwegs. Handbuch für Reisende. Brockhaus, Wiesbaden 1988, .
 Die Weiße Spinne. Das große Buch vom Eiger. Ullstein, München 2001, .
 Wiedersehen mit Tibet. Ullstein, Frankfurt/M. 1997, .
 Gaisbergbahn. Verlag Josef Otto Slezak, Wien 1984, .

Eksterne henvisninger 

Bjergbestigere
Faglitterære forfattere fra Østrig
Rejsebogsforfattere
Østrigere i 1900-tallet
VM i håndbold 2017 (mænd)

Verdensmesterskabet i håndbold for mænd 2017 var det 25. VM i håndbold for mænd arrangeret af IHF. Slutrunden blev afviklet i peioden 11. - 29. januar 2017 i Frankrig, som dermed var VM-værtsland for tredje gang.

Frankrig vandt finalen over Norge 33-26, Frankrig vandt deres 6 VM titel og Norge vandt deres første sølvmedalje. Slovenien vandt overraskende bronzekampen 31-30 over Kroatien, efter at Kroatien på et tidspunkt førte med 24-16.

Spillesteder 
Tre lande havde ansøgt om værtskabet for slutrunden: Frankrig, Danmark og Norge. Værtskabet blev tildelt på IHF-mødet i São Paulo den 15. december 2011, hvor Norges ansøgning imidlertid ikke blev behandlet, eftersom den blev modtaget efter ansøgningsfristen. IHF valgte Frankrig som værtsland, og den franske ansøgning indeholdt forslag om at spille kampene i Aix-en-Provence, Bordeaux, Lille, Paris-Bercy, Dunkerque, Lyon, Montpellier, Nantes og Nanterre.

Frankrig har to gange tidligere arrangeret VM-slutrunden – i 1970 og 2001.

Spillesteder 

I august 2014 foreslog Fédération française de handball følgende ni spillesteder over for International Handball Federation.

Kvalificerede landshold 
Følgende landshold har kvalificeret sig til slutrunden. To af holdene har International Handball Federation dog inviteret med via et wildcard. Nemlig Norge.

Lodtrækning 
Lodtrækningen fandt sted d. 23. juni 2016 klokken 14:00 i Paris, Frankrig.

Seeding

Dommere 
16 dommerpar blev udvalgt:

Gruppespillet

Gruppe A

Gruppe B

Gruppe C

Gruppe D

President Cup

21.-24. plads-slutspil

21.-24. plads-semifinale

23. Plads

21. Pladsen

17.-20. pladserne

17.-20. plads-semifinaler

19. Plads

17. Pladsen

Slutspil

Ottendedelsfinaler

Kvartfinaler

Semifinaler

Bronzekamp

Finale

Rangering

Statistik

All-Star Team 
All-Star Team for VM slutrunden:

Topscorer 

Kilder: IHF

Top Målvogtere 

Kilde: IHF

Kilder

Eksterne henvisninger 
 Officiel webside  
 IHF webside

Håndbold i 2017
2017 (mænd)
Knut Olai Thornæs

Knut Olai Thornæs (30. maj 1874 i Kristiansund – 1945) var en norsk pressemand, redaktør og digter.

Thornæs arbejdede som fisker og murerarbejder, i 1893 blev han færdig uddannet typograf og flyttede til Trondheim. Han udgav aftenbladet Reform i 1901 og arbejdede en kort periode som journalist ved Folketidende. I 1900 kom han til Trondheim, hvor han først havde job som journalist på Ny Tid. I perioden 1906-08 var han redaktør på Smaalenenes Social-Demokrat (kendt som Demokraten). I 1921 blev han redaktør for Ny tid som tidligt i hans redaktør periode blev partiavis for NKP, efter at have været partiavis for Det norske Arbejderparti. Han stillede op til parlamentsvalg i 1930 og 1933 i Norge for NKP, men blev ikke valgt.

Thornæs var også digter og skrev blandt andet teksten til sangen «Frem kamerater», som blev trykt i Ny Tid den 23. december 1911, og senere sat musik til af Victor Ronander. Thornæs udgav digtsamlingen Trompetskrald i 1913. I den sidste halvdel af 1930'ernen sad han i bestyrelsen for Trondheim folkebiblioktek. Der blev sat en granitsstatue af Thornæs op i 1949.

Thornæs var en af den norske arbejderpresses mest betydningsfulde skikkelser. Som journalist på Ny Tid lage han stor vægt på en levende nyhedsformidling og bred behandling af litteratur og kunst, og havde en varig indflydelse på den norske arbejderpresse i almindelighed.

I 1955 blev en skulptur rejst til ære for Thornæs. Skulpturen finder man i Thornæsparken på Møllenberg i Trondheim, parken er også opkaldt efter Thornæs.

Referencer 

Politikere fra Norges Kommunistiske Parti
Chefredaktører fra Norge
Türk Telekom Stadium

Türk Telekom Arena er et fodboldstadion i den tyrkiske by Istanbul. Det er til daglig hjemmebane for Galatasaray SK. Det er et af de største stadioner i Tyrkiet.

Fodboldstadioner i Tyrkiet
Stolbjerg

Stolbjerg (dansk) eller Stollberg (tysk) er en 43,4 meter høj bakke ved landsbyen Bordelum i Bordelum Sogn i det vestlige Sydslesvig. Bakken er opstået som moræne under den sidste istid og ligger på kanten af den sydslesvigske gest nær det nordfrisiske marskland. Stolbjerg er den højeste punkt i Nørre Gøs Herred og den fjerdehøjeste punkt i Nordfrislands kreds. 

Stolbjerg er første gang nævnt 1646. Navnet er formodentlig afledt af nordfrisisk staal for et forhøjet sted, sml. også oldnordisk stóll i betydning noget (fast)stående, opstillet, heraf det særlig indrettet, ophøjet siddeplads.

På bakkens top står et 108 meter høj radio- og tv-tårn med en cirka 20 meter høj udsigtsplatform. Senderen er opkaldt efter den nærliggende by Bredsted. I nærheden fandtes i middelalderen en hellig kilde (Stolbjergkilde).

Noter 

Nordfrisland
Bakker i Sydslesvig
Flensborg-senderen

Flensborg-senderen (på tysk Sender Flensburg) er en 215,0 meter høj tv- og radiomast i Flensborg. Senderen er beliggende få kilometer øst for bydelen Engelsby og blev sat i drift i 1990. Masten er en gittermast fastspændt med stålbarduner og udstyret med en ruseantenne for mellembølgebåndet. 

Fra senderen udsendes både radio- og tv-signaler. Den transmitterer også radiosignaler fra Danmarks Radio. Sendemasten ejes af Norddeutscher Rundfunk. 

Sendemasten i Engelsby afløste en tidligere sendemast i Jørgensby, oprettet i 1957. Senderen i Jørgensby lå i et tætbebygget område midt i byen og var 216 meter høj. Senderen sendte i sin tid på mellembølge, K4 (62 MHz) på VHF , K39 (615 MHz) og K57 (759 MHz) på UHF. Masten var hul og isoleret mod jord. Masten er nu revet ned. Den første sendemast oprettedes her allerede i 1928. Endnu i dag minder gadenavnet Am Sender (Ved senderen) om det tidligere sendeanlæg i Jørgensby. 

Flensborg-senderen kunne med luftantenne modtages i det sydlige Danmark fra Varde til Vejle. Nu har Danmark fået kabel tv, og NDR, ARD og ZDF kan ses overalt i Danmark.

Nu er tyske tv sendere digitaliseret. Der sendes med MPEG-4 datakomprimering. DVB signaler, se Digitalt TV.

Kilder og henvisninger

Senderen
Mary Bryant

Mary Bryant (født 1765) (død 1794 var en kornisk straffefange, som blev deportert til Australien. Hun blev en af de første som havde held til at flygte fra straffekolonien.

Hun blev født i Fowey i Cornwall i England som datter af fiskeren William og Grace Symons Broad. Efter at hun rejste hjemmefra for at få arbejde i Plymouth blev hun involveret i småtyverier. Hun blev arresteret og dømt for landevejsrøveri efter at have stjålet et silketørklæde, smykker og nogle få mønter, og blev dømt til syv års deportation til Australien. I maj 1787 blev hun sendt med fangeskibet «Charlotte».

Under rejsen fødte hun en datter, som hun kaldte Charlotte efter skibet og gav hende efternavnet Spence, efter en af medfangerne, David Spencer, som muligvise var faderen. Da hun kom til Australien blev hun gift med William Bryant den 10. februar 1788. Bryant var dømt for smugleri, og kom med «Charlotte» sammen med Mary. De fik sønnen Emanuel den 6. maj 1792.

William Bryant var også fra Cornwall, og havde arbejdet som fisker. I kolonien Sydney Cove i det nuværende Sydney fik han ansvaret for at vedligeholde fiskebådene. Da det blev opdaget at han solgte fisk til medfangerne, blev han pisket hundrede gange. Sammen med Mary planlagde han at flygte, og fik overtalt en hollandsk kaptajn til at give ham udstyr til at navigere med. Efter at alle større skibe havde forladt bugten, stjal William og Mary Bryant, hendes børn og syv andre mænd en af guvernørens både.

Efter en rejse på 5.000 km, som tog 66 dage, nåede de Kupang på Timor. Denne ekstraordinære rejse gik ind i søfartshistorien og er ofte  sammenlignet med William Blighs rejse i åben båd to år tidligere efter mytteriet på Bounty. Blighs rejse endte ligeledes på Timor.

Timor var under hollandsk kontrol. Ægteparret Bryant og mandskabet hævdede at være skibbrudne. Senere blev det afsløret, at de var rømte britiske straffanger efter at William Bryant under et forhør tilstod alt. De blev sendt tilbage til Storbritannien for at blive retsforfulgt. De rejste med et hollandsk skib sammen med overlevende fra et britisk skib, som havde forsøgt at fange mytteristerne på «Bounty». Under rejsen døde Mary Bryants mand og børnene af feber.

Da Mary Bryant kom tilbage til Storbritannien, risikerede hun at bliv hængt. Takket være støtte fra den indflydelsesrige James Boswell fik hun opinionens sympati, og i maj 1793 blev hun benådet efter et år i fængslet Newgate Prison ved London. Boswell gav hende en årlig sum på 10 pund, men hendes senere liv er ukendt.

Røveridømte fra Storbritannien
Maud Nycander

Maud Hanna Bodil Nycander (28. september 1960 i Järfälla i Sverige) er en svensk dokumentarist og fotograf.

I filmen Brev till paradiset fra 1989 havde Nycander en filmrolle og agerade endog stillbilledfotograf. I 1990'erne arbejdede hun som journalist på samfundsprogrammet Elbyl, der sendtes på SVT. Siden 2001 er Nycander en anerkendt dokumentarist. I 2008 vandt hun en Guldbagge for den bedste dokumentarfilm for Nunnan.

Filmografi 
 1989 – Brev till paradiset (skuespiller)
 1998 – Välkommen till förorten
 2001 – Häktet
 2002 – Huvet i hissen
 2004 – The Latin Kings
 2005 – Mellan rum
 2005 – Kärlek och fiskpinnar
 2006 – Rum för sjuka själar
 2007 – Nunnan
 2009 – Konstnärinnan på avd. 22
 2007 – Fotografen från Riga
 2011 – Sluten avdelning

Eksterne henvisninger 
 

Fotografer fra Sverige
Jimmy Savile

James Wilson Vincent Savile, OBE, KCSG (31. oktober 1926 – 29. oktober 2011) var en engelsk disc jockey, tv-vært og mediepersonlighed, bedst kendt for sit tv-show på BBC – Jim'll Fix It, og for at være den først og sidste tv-vært for BBC's mangeårige hitliste-show Top of the Pops. Han var også kendt for sin støtte til forskellig velgørenhed samt pengeindsamlinger, især til fordel for Stoke Mandeville Hospital, og han blev ofte beskrevet som filantrop.  Han døde i en alder af 84 den 29. oktober 2011. Efter hans død blev der rejst flere hundrede sexanklager mod ham og politiet mistænkte ham for at være sexforbryder.

Anklager om seksuelt misbrug 
Jimmy Savile blev i perioden 2012-2013 genstand for en omfattende politiundersøgelse (Operation Yewtree), efter han i i en ITV-dokumentar blev anklaget for at have misbrugt flere hundrede børn seksuelt I 2013 kaldte Scotland Yard Savile en "hyppigt udnyttende seksuel overgrebsmand" efter en ny efterforskning fandt 214 strafbare forbrydelser begået i 28 forskellige politikredse i perioden 1955-2009. Scotland Yards rapport viste at 73% af Saviles ofre var børn og at misbrugsanklagerne omhandlede 14 forskellige institutioner indenfor sundhedsvæsenet.

Kildehenvisninger

Eksterne henvisninger 

 Jimmy Savile sexual abuse scandal på engelsk Wikipedia 
 
 

Personer fra Leeds
Dj's fra Storbritannien
Filantroper fra Storbritannien
Personer tildelt Officer of the Order of the British Empire
Microsoft Windows 8

Windows 8 er et styresystem, udviklet af Microsoft. Det blev udgivet den 26. oktober 2012 og er efterfølgeren til Windows 7, der udkom i 2009. Systemet blev efterfulgt af Windows 10.

Windows 8 introducerede en ny brugergrænseflade baseret på Microsofts "Metro" design, der har et startbillede der består af fliser hvis indhold automatisk opdateres og som repræsenterer programmer. Den nye brugeregrænseflade blev første gang brugt på Zune-enheder, Microsofts mp3-afspillere, og senere hen på Windows Phone 7. Det er designet til at kunne bruges med en berøringsfølsom skærm. Nyt i Windows 8 er også Windows Store til at købe applikationer ligesom det kendes fra fx Mac App Store og Google Play. Der er også mulighed for at synkronisere programmer og indstillinger mellem forskelige maskiner der kører Windows 8 fx mellem Windows Phone 8 og Microsoft Surface eller en desktop PC.

Windows 8 blev blandt andet kritiseret for at have fjernet startmenuen fra de tidligere Windows-versioner, samt at fokusere for meget på mobile brugere, hvilket gik ud over anvendelsen på computere. Styresystemet fik ikke den succes, som Microsoft havde håbet, og omkring 80% af alle virksomheder bruger fortsat Windows 7 eller ældre versioner.

Referencer 

 
Microsoft styresystemer
Baltic News Service

Baltic News Service (BNS) er et finskejet nyhedsbureau der opererer i Baltikum.

BNS etableredes i april 1990 af en gruppe studenter, og forsøgte at informere korrespondenter i Moskva om udviklingen i de baltiske staters bestræbelser for en faktuel uafhængighed af Sovjetunionen. I løbet af få måneder anerkendtes BNS af talrige vestlige nyhedskilder.

I dag er BNS et holdingselskab for separate organisationer i både Estland, Letland og Litauen. BNS ejes fuldstændigt af Alma Media, en finsk mediegruppe. BNS formidler nyheder på fem sprog via internet og med andre midler. Abonnenter omfatter medier, finansielle, industrielle og offentlige institutioner i de baltiske lande. BNS samarbejder også med Agence France-Presse, Reuters og Interfax.

Eksterne henvisninger 
 BNS Estland 
 BNS Letland  
 BNS Litauen 

Etableret i 1990
Medievirksomheder fra Estland
Medievirksomheder fra Letland
Medievirksomheder fra Litauen
Den danske pige

Den danske pige (engelsk: The Danish Girl) er en amerikansk film fra 2015 instrueret af Tom Hooper med Eddie Redmayne i hovedrollen som Lili Elbe. Filmen er baseret på David Ebershoff biografiske roman ved samme navn. Hun var i 1931 den første transkønnede i verden, der fik foretaget kropsbekræftende kønsorganoperationer.

Medvirkende 
 Eddie Redmayne som Lili Elbe
 Alicia Vikander som Gerda Wegener
 Matthias Schoenaerts som Hans Axgil
 Ben Whishaw
 Amber Heard som Ulla

Produktion 
Filmen, der havde et budget på 15 millioner dollar, knapt 100 millioner kroner dengang, blev indspillet i Tyskland og i København.

Tidligere var filmen instrueret af Lasse Hallström, med Nicole Kidman i hovedrollen og Rachel Weisz som Gerda Wegener, men alle har under forløbet forladt produktionen.

Kontrovers 
Filmen er blevet udskældt af transkønnede overalt i verden for at fremstille et stereotypt billede af transkvinder, for at tage sig for store friheder i fortolkningen af en historisk person, og for at fokusere for meget på det tragiske i transkønnedes liv. Den spiller også ind i et længerevarende kontrovers om, hvem der må spille transkønnede på film og tv, fordi den har en ciskønnet mand i hovedrollen som transkønnet kvinde. Redmayne udtalte senere han selv mente det havde været en fejl, at tage imod rollen.

Kilder

Eksterne henvisninger 
 
 

Amerikanske film fra 2016
Film instrueret af Tom Hooper
LGBT-relaterede film fra USA
Chavanon Viadukt

Chavanon Viadukt er en hængebro, der fører motorvej A89/E70 over Chavanon dalen mellem byerne Merlines og Messeix i Frankrig.

Broer i Frankrig
Hængebroer
IOC (flertydig)

IOC eller ioc har flere betydninger:
 Den Internationale Olympiske Komité - primær betydning
 International Ornithological Congress
Kylie Live: X2008

Kylie Live: X2008 er udgivelsen på DVD og Blu-ray Disc af Kylie Minogues tiende turne KylieX2008. Filmen indeholder hele koncerten med en dokumentar og et fotogalleri.

DVD 
Sporliste
"Speakerphone"
"Can't Get You Out of My Head"
"Ruffle My Feathers"
"In Your Eyes"
"Heart Beat Rock"
"Wow"
"Shocked"
"Loveboat"
"Copacabana"
"Spinning Around"
"Like a Drug"
"Slow"
"2 Hearts"
"Sometime Samurai"
"Come into My World"
"Nu-di-ty"
"Sensitized"
"Flower"
"I Believe in You"
"On a Night Like This"
"Your Disco Needs You"
"Kids"
"Step Back in Time"
"In My Arms"
"No More Rain"
"The One"
"Love at First Sight"
"I Should Be So Lucky"

Ekstra
12 Hours… in the life of Kylie Minogue
Conceptual designers
Fotogalleri
KylieX2008 DVD trailer

Eksterne henvisninger 
Kylie Live: X2008 på Allmusic
Kylie Live: X2008 på Allmovie

Kylie Minogue-musikvideoer og DVD
Scott County (Minnesota)

Scott County er et county i den amerikanske delstat Minnesota. Scott County ligger i den sydøstlige del af delstaten og grænser op til Hennepin County i nord, Dakota County i øst, Rice County og Le Sueur County i sydvest, Sibley County i vest og mod Carver County i nordvest.

Scott Countys totale areal er 955 km², hvoraf 31 km² er vand. I 2000 havde Scott County 89.498 indbyggere. Det administrative centrum ligger i byen Shakopee.

Scott County blev grundlagt i 1853 og har fået sit navn efter general Winfield Scott.
  

Counties i Minnesota
Heinrich Zöpfl

Heinrich Matthias Zöpfl (8. april 1807 i Bamberg – 4. juli 1877 i Heidelberg) var en tysk jurist og politiker. 

Zöpfl blev 1828 privatdocent ved Heidelbergs Universitet, 1839 ekstraordinær, 1842 ordentlig professor sammesteds. Også i det politiske liv deltog Zöpfl, uden dog at spille nogen synderlig rolle, en omstændighed, hvortil hans noget vaklende politiske holdning vel har bidraget. Særlig på retshistoriens og statsrettens område var Zöpfl en flittig skribent, hvis bøger uden i nogen måde at være udtryk for nogen skabende eller kritisk søgende ånd dog røbede gode kundskaber og historisk forståelse. 

Han har således blandt andet skrevet: Das alte Bamberger Recht als Quelle der Carolina (1839), Ueber den Prozess von Kurmainz gegen Götz von Berlichingen wegen Beschädigungen im Bauernkriege (1849), udgivet Alterthümer des Deutschen Reichs und Rechts, hvoraf 3. bind (1861) indeholder Die Rulands-Säule, og foranstaltede en meget benyttet udgave af Die Peinliche Gerichtsordnung Kaiser Karl’s V (1. udgave 1842, 3. udgave 1883). Et, ifølge Frantz Dahl, svagt arbejde er det posthume Grundriss zu Vorlesungen über Rechtsphilosophie (1878).

Meget læst blev derimod hans Grundsätze des allgemeinen und des constitutionell-monarchischen Staatsrechts (1841, de senere udgaver med noget forandret titel) og hans Deutsche Staats- und Rechtsgeschichte (1836, 4. oplag 1871). Også en del politiske brochurer og afhandlinger udgav Zöpfl, der tillige var en meget søgt affatter af retsbetænkninger. Endnu kan nævnes Zöpfls Ueber Missheirathen in den deutschen regierenden Fürstenhäusern überhaupt und in dem Oldenburgischen Gesammthause insbesondere (1853).

Kilder 

 

Jurister fra Tyskland
Retshistorikere fra Tyskland
Ansatte ved Heidelbergs Universitet
Faglitterære forfattere fra Tyskland
Tyskere i 1800-tallet
Personer fra Bamberg
Salmonsens